section_heading: Toyota
paragraph_text: mini|lijevo|Ralf na [[VN Velike Britanije 2007., več treću godinu zaredom kao Toyotin vozač.]] 2007. sezona bila je još slabija od prethodne, a sve je bilo uvjetovano s novom specifikacijom Bridgestone guma za 2007. sezonu koje momčad Toyote nije nikako mogla dobro prilagoditi šasiji, a Ralf je tokom sezone također ponovo imao poteškoće s prilagodbom na bolid i ponovno su se ponavljale poteškoće kao i 2005. Ralf se čitavu sezonu, umjesto da se bori protiv suparnika na stazi, borio s neposloženim bolidom po svom stilu vožnje i stvarao se problem za problemom. Priče o produljenju ugovora s Toyotom odgađale su se do daljnjega te su počele kružiti glasine o Ralfovom sigurnom prelasku u drugi team. Najspominjanija momčad je bila Toro Rossa, no ona je u međuvremenu postala biti zauzeta. Najbolje rezultate postiže na VN Australije, VN Kanade (8 mjesto) i VN Mađarske (6 mjesto) iz kojih ukupno osvaja mizernih 5 bodova koja su bila dovoljna za tek 16. mjesto u ukupnom poretku vozača.